Държавен вестник, бр. 90, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  90
като имат предвид значението на Конвен­
цията на Организацията на обединените нации 
по морско право, приета в Монтего Бей на 
10 декември 1982 г., както и на обичайното 
международно морско право;
като припомнят също Резолюция 54/46 на 
Общото събрание на Организацията на обе­
динените нации, която утвърждава, че между­
народното сътрудничество, както и действията 
на държавите за борба с тероризма следва да 
се осъществяват в съответствие с принципите 
на Устава на Организацията на обединените 
нации, международното право и съответните 
международни конвенции, а също и Резолюция 
59/24  на Общото събрание на Организация­
та на обединените нации, която настоятелно 
изтъкна необходимостта държавите да станат 
страни по Конвенцията за преследване на неза­
конните действия, насочени срещу сигурността 
на морското корабоплаване и протокола към 
нея, ги покани да вземат участие в прегледа на 
посочените актове от страна на Юридическия 
комитет на Международната морска органи­
зация с цел укрепване на средствата за борба 
с подобни незаконни действия, включително 
терористични актове, като също настоятелно 
изтъкна необходимостта държавите да вземат 
подходящи мерки за осигуряване ефективното 
прилагане на посочените актове, по-специално 
посредством приемането на закони, ако това 
е уместно, насочени да осигурят наличието на 
подходяща уредба относно ответните действия 
при възникването на въоръжени грабежи и 
терористични актове по море;
като припомнят също така важността на 
измененията на Международната конвенция 
за безопасност на човешкия живот на море, 
1974 г., и Международния кодекс за сигурност 
на корабите и пристанищните съоръжения, 
приети през 2002 г. по време на Конференцията 
на договарящите се правителства по Конвен­
цията, установяващи подходяща техническа 
рамка, включваща сътрудничеството между 
правителствата, правителствени агенции, наци­
онални и местни администрации и корабните 
и пристанищните индустрии  в разкриването 
на заплахи срещу сигурността и вземането на 
превантивни мерки  срещу инциденти, насочени 
срещу корабни и пристанищни съоръжения, 
използвани за международна търговия,   
като по-нататък припомнят Резолюция 58/187 
на Общото събрание на Организацията на 
обединените нации, която утвърждава необхо­
димостта държавите да осигурят спазването на 
задълженията си по международното право и 
по-специално съгласно международното право 
на правата на човека, бежанското и хуманитар­
ното право при вземането на мерки за борба 
с тероризма;
като съзнават необходимостта от приемане 
на разпоредби, допълващи тези в конвенцията, 
за преследването на допълнителни терористични 
актове на насилие, насочени срещу безопасност­
та и сигурността на международното морско 
корабоплаване, и за подобряване на неговата 
ефективност;
се споразумяха за следното:
Член 1
По смисъла на този протокол:
1. „Конвенция“ означава Конвенцията за 
преследване на незаконните действия, насочени 
срещу сигурността на морското корабоплаване, 
подписана в Рим на 10 март 1988 г.
2. „Организация“ означава Международната 
морска организация.
3. „Генерален секретар“ означава Генералния 
секретар на организацията.
Член 2
Член 1 от конвенцията се изменя по след­
ния начин:
„Член 1
1. По смисъла на конвенцията:
(а) „Кораб“ означава плавателен съд не­
зависимо от вида му, който не е постоянно 
прикрепен към морското дъно, включително 
задвижван с двигател, потопяем съд или всеки 
друг вид плавателно средство.
(b) „Транспорт“ означава да се постави 
началото на, да се договаря или упражнява 
ефективен контрол върху, включително правото 
да бъде взето решение относно, движението на 
лице или вещ.
(с) „Тежко нараняване или увреждане“ оз­
начава:
(i) тежка телесна повреда;
(ii) значително по мащаби разрушение на 
обществено място, държавен или правителствен 
обект, инфраструктурен обект или система за 
обществен транспорт, което причинява значи­
телна стопанска загуба, или
(iii) тежко увреждане на околната среда, 
включително въздуха, почвата, водата, фауната 
или флората.
(d) „БХЯ оръжие“ означава:
(i) „биологични оръжия“, които са:
(1) микробни или други биологични агенти 
или токсини независимо от техния произход и 
метод за производство, чиито видове и коли­
чества не могат да бъдат оправдани за профи­
лактични, защитни или други мирни цели; и
(2) оръжия, оборудване или средства за 
осигуряване на попадение, предназначени за 
използването на такива агенти или токсини 
за вражески цели и във въоръжен конфликт;
(ii) „химически оръжия“, които заедно или 
поотделно са:
(1) токсични химически вещества и техните 
прекурсори, освен когато са предназначени за:
(A) производствени, земеделски, изсле­
дователски, медицински, фармацевтични или 
други мирни цели; или